Innocentius Episcopus seruus seruorum Dei, dilecto filio PETRO Abbati Cluniac. eiusque successoribus regulariter substituendis in perpetuum. Quos omnipotens Dominus, ampliori honestate ac religionis nitore facit esse conspicuos, a Sede Apostolica conuenit plurimum honorari,  oportunis aminiculis confoueri. Quocirca, dilecte in Domino fili PETRE Abbas, personam tuam paternis affectibus amplexantes, donationem ab illustri viro Guillelmo Montis-pessulani in manu nostra deuotionis intuitu factam,  per nos Monasterio tradendam Cluniacensi, tuisque successoribus cōfirmamus,  Cluniacensi Monasterio ratam  inconuulsam perpetuo manere decernimus. Statuentes, vt in eodē loco Oratorium  Cimiterium construatur, in quo si quæ personæ vndecumque venientes sepeliri deliberauerint, nullius prohibeantur obstaculo, nisi forte vinculo excommunicationis fuerint innodatæ, saluo nimirum iure matricis Ecclesiæ. Adiicimus etiam, vt si quid fratribus in eodē loco Deo seruientibus concessione Pontificum, largitione Principum, oblatione fidelium, seu aliis iustis modis Deo propitio imposterum datum fuerit, tā tibi, quam ipsis fratribus præsentibus vel futuris, firma  inuiolabilia seruentur. Simili quoque modo Monasterium S. Geruasij de Fos, quod quidem aliquando Prioratus Cluniacensis Cœnobij extitit, nunc autem in Abbatiam per quorundam insolentiam est trāslatum, in Prioratus statum  ordinem reuocetur,  perpetuis temporibus cum omnibus suis pertinētiis sub eiusdem Monasterij ditione ac dispositione cōsistat. Vt autem sacrum Cluniacense Cœnobium semper de bono in melius suscipiat incrementum, Monasterium SS. Domitiani  Ragneberti sub iure  dispositione tua,  successorum tuorum perpetuo manere sancimus, quemadmodum a venerabili fratre nostro Petro Lugdunensi Archiepiscopo, Apostolicæ Sedis Legato noscitur institutū,  suo scripto atque sigillo firmatum. Nulli ergo hominum fas sit idem Cluniacense Cœnobium super hac nostra concessione ac confirmatione temerario ausu perturbare, aut eius possessiones auferre, vel ablatas retinere, minuere: sed omnia integra conseruentur eorum, pro quorum sustentatione ac gubernatione concessa sunt, omnimodis vsibus profutura. Si qua sane in posterum Ecclesiastica, secularisue persona hanc nostræ Constitutionis paginam sciens, contra eam temere venire tentauerit, secundo, tertioue commonita, si non congrue satisfecerit, potestatis honorisque sui dignitate careat, reamque se diuino iudicio existere de perpetrata iniquitate cognoscat,  a sacratissimo corpore ac sanguine Dei,  Domini Redemptoris nostri Iesu Christi aliena fiat, Cunctis autem eidem loco sua iura seruantibus sit pax Domini nostri Iesu Christi, quatenus hic fructum bonæ actionis percipiant,  in futuro præmia æternæ pacis acquirant, Amen. Ego INNOCENTIVS Catholicæ Ecclesiæ Episcopus ff. Ego Gregorius Diaconus Cardinalis SS. Sergij  Bachi ff. Ego Geraldus Presbyter Card. tit. S. Crucis in Hierusalem ff. Ego Teudewinus S. Rufinæ Episcopus ff. Ego Anselmus Presbyter Card. tit. S. Laurentij in Lucina ff. Ego Littifredus Presbyter Card. tit. Vestinæ ff. Ego Lucas Presbyter Card. tit. SS. Ioannis  Pauli ff. Ego Martinus Presbyter Card. tit. S. Stephani ff. Datum Laterani per manum Aimerici S. Rom. Ecclesiæ Diaconi Cardinalis  Cancellarij IIII. Cal. Maij, Indict. II. Dominicæ Incarn. anno MCXXXVIII. Pontificatus domni Innocentij Papæ II. anno X.